
Na podlagi devetega odstavka 61. člena Zakona o javnih uslužbencih Uradni list RS, št. 32/25 in 1400/26; v nadaljnjem besedilu: ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22- ZUPŠ-1, 114/23, 136/23 – ZIUZDS in 70/25- ZUTD-I; v nadaljnjem besedilu: ZDR-1),

Agencija RS za kmetijske trge in razvoj podeželja, Dunajska 160, 1000 Ljubljana, objavlja javno objavo za zasedbo prostega strokovno tehničnega delovnega mesta

      Strokovni sodelavec VII/2 (II)  (šifra DM 1139) v Službi za splošne zadeve; za nedoločen čas in trimesečnim poskusnim delom, pri prijavi se sklicujte na št. 1101-3/2026.


Kandidati, ki se bodo prijavili na strokovno-tehnično delovno mesto, morajo izpolnjevati naslednje pogoje:

Zahtevana izobrazba:

-  najmanj višješolsko izobraževanje (prejšnje)/višješolska izobrazba (prejšnja) ali
- končano specialistično izobraževanje po višješolski izobrazbi(prejšnje)/specializacija po višješolski izobrazbi (prejšnja) ali
- končano visokošolsko strokovno izobraževanje (prejšnje)/visokošolska strokovna izobrazba (prejšnja) ali
- končano visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali
- končano visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

Zahtevane delovne izkušnje:

- najmanj 3 leta.


Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Zahtevane delovne izkušnje se skrajšajo v primerih določenih v 62. členu Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25).

Delovne naloge:
· izvajanje zahtevnih strokovnih nalog na delovnem področju in
· sodelovanje pri izvedbi postopkov, pripravi gradiva in vodenje potrebnih evidence.

	
Prijava na prosto delovno mesto mora biti obvezno pripravljena in oddana na obrazcu z oznako JO, ki je priloga tega natečaja z natančno izpolnjenimi vsemi rubrikami in podpisanimi izjavami in verodostojnimi listinami, ki izkazujejo delovne izkušnje.

Z izbranim kandidatom bo sklenjeno delovno razmerje za nedoločen čas, s polnim delovnim časom in 3 mesečnim poskusnim delom.

Prijave na prosto delovno mesto morajo poleg obrazca (JO) vsebovati: 

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata, da:
· je državljan Republike Slovenije,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
3. pisno izjavo, da za namen te javne objave dovoljuje Agenciji RS za kmetijske trge in razvoj podeželja pridobitev podatkov iz 2. točke iz uradne evidence. V primeru, da kandidat z vpogledom v uradne evidence ne soglaša, bo moral sam      predložiti ustrezna dokazila.

Izbirni postopek bo potekal v več kot eni fazi (z izločanjem kandidatov), kjer se bodo med drugim upoštevale delovne izkušnje, usposobljenost ter poznavanje kadrovskega področja.

Izhodiščni plačni razred delovnega mesta je 21, kar na dan objave znaša 2.165,70 eurov bruto mesečno (pri čemer se pravica do izplačila osnovne plače v vrednosti tega plačnega razreda pridobi postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju).

Izbrani kandidat bo delo opravljal na strokovno tehničnem delovnem mestu. Izbrani kandidat bo delo opravljal v prostorih Agencije RS za kmetijske trge in razvoj podeželja, Dunajska 160, 1000 Ljubljana. 

Kandidate vabimo, da vložijo prijavo v elektronski obliki (OBVEZNO NA PRILOŽENEM OBRAZCU – PRIJAVNI OBRAZEC ZA POSTOPEK JAVNE OBJAVE“) ki jo pošlje z označbo: »Za javno objavo na prosto delovno mesto »strokovni sodelavec VII/2 (II)«, št. 1101-3/2026« na elektronski naslov zaposlitve.aktrp@gov.si, in sicer v roku 9 dni po objavi na osrednjem spletnem mestu državne uprave GOV.SI in Zavodu RS za zaposlovanje, torej do vključno 10. 10. 2026. Veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na tak način, ni bila vložena. Obveščanje v postopku javne objave poteka po elektronski poti na elektronski naslov kandidata, s katerega je poslal prijavo na javno objavo, ali ga je za namen obveščanja v postopku navedel v prijavi.

Obvestilo o končani javni objavi bo objavljeno na osrednjem spletnem mestu državne uprave GOV.SI (gov.si/zbirke/delovna-mesta/).

Informacije o prostem delovnem mestu lahko dobite na telefonski številki (01) 580 77 95  pri Poloni Pust.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.





